**NAZIV ŠKOLE: Gimnazija „Tanasije Pejatović“ Pljevlja**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Ljiljana Bajčetić, direktorica**
2. **Ivana Vukašinović, pedagoškinja**
3. **Vesna Kastratović, profesorica biologije**

Gimnazija ‘’Tanasije Pejatović’’ opredijeljena je da u procesu planiranja, programiranja i realizacije obrazovno-vaspitnog procesa integriše razvoj ključnih kompetencija kod učenika. Smatramo da je takvo opredjeljenje u skladu sa društvenim kontekstom, potrebama nacionalne i lokalne zajednice, a u saglasju sa potrebama učenika i njihovih roditelja.

Kompetencije kao pojam i koncept ulaze u javni diskurs i u oblast obrazovanja poslednjih decenija XX i početkom XXI vijeka. Tome su, prije svega, doprinijele promjene u svijetu rada. U sferi teorije, počeo se razvijati koncept obrazovanja usmjeren na kompetencije i na njima zasnovane ishode. On se organizuje oko onoga što je suštinsko za učenike – onoga što oni mogu da urade na kraju procesa obrazovanja. U svim fazama obrazovno-vaspitnog procesa pažnja se usmjerava na željene rezultate – ishode koji se izražavaju kao individualna postignuća.

Ovakav koncept prerastao je u pokret i praksu u razvijenim zemljama kao što su Velika Britanija, Kanada, SAD gdje su Zakonom jasno definisane karakteristike odraslih Amerikanaca po završetku osnovnog obrazovanja.

Ključne kompetencije su kombinacija znanja, vještina, sposobnosti i stavova potrebnih da se obavi određena aktivnost u datom kontekstu, u realnim okolnostima, pri čemu osoba treba da bude u stanju da interpretira situaciju u određenom kontekstu, da posjeduje set mogućih akcija koje može preduzeti i sposobnosti da ih realizuje. Rezultat kompetentnog djelovanja može da bude izmjeren na osnovu nekih prihvaćenih standarda i može da bude unaprijeđen putem obuka.

Odgovarajući na savremene izazove, Evropska unija je od 2006. godine pokrenula niz koraka na uspostavljanju Evropskog okvira za ključne kompetencije koji je usvojen novom Preporukom Parlamenta i Savjeta EU od 22.maja 2018.godine. Crna Gora, kao kandidat za članstvo u EU, prihvatila je koncept integracije ključnih kompetencija u sve nivoe obrazovnog sistema. Izrađen je Okvirni dokument kao široka platforma i strateški dokument koji predstavlja osnovno polazište za jedinstven pristup razvoju ključnih kompetencija za cjeloživotno učenje na svim nivoima obrazovanja u Crnoj Gori.

Ovim okvirnim programom utvrđuje se sljedećih osam ključnih kompetencija relevantnih za crnogorski obrazovni sistem:

1. Kompetencija pismenosti
2. Kompetencija višejezičnosti
3. Matematička kompetencija i kompetencija u nauci, tehnologiji i inženjerstvu
4. Digitalna kompetencija
5. Lična, društvena i kompetencija učenja kako učiti
6. Građanska kompetencija
7. Preduzetnička kompetencija
8. Kompetencija kulturološke svijesti i izražavanja

Sve ključne kompetencije smatraju se jednako važnim, a svakom od njih doprinosi se uspješnosti u ličnom razvoju, kao i uspješnosti uže i šire društvene zajednice. Okvirnim programom utvrđuju se i ishodi formulisani za svaki nivo obrazovanja kojima se daju dinamična kombinacija znanja, vještina i stavova koje učenik primjenjuje u različitim kontekstima i razvija cijelog života.

U skladu sa ciljevima i principima okvirnog programa, Akcioni plan gimnazije ‘’Tanasije Pejatović’’ ima za cilj da naši učenici:

* budu inicijativni i proaktivni,
* da prepoznaju mogućnosti u svom okruženju,
* da su im znanja funkcionalna i primjenjiva,
* da bolje spoznaju sebe, svoje stilove učenja i sposobnosti,
* da unaprijede vještine učenja,
* da razviju kompetencije uz pomoć kojih se snalaze u svakodnevnom životu i budućem poslu.

Ovim Planom namjeravamo da stvaramo podsticajnu sredinu za učenje, podstičemo inovativnost, divergentno i logičko mišljenje kod učenika, podstičemo timski rad nastavnika i timski rad učenika u školi, razvijamo samosvjesne i autonomne učenike, u budućnosti društveno odgovorne građane, osposobljene za rješavanje realnih životnih problema i spremnih na cjeloživotno učenje.

Gimnazija ‘’Tanasije Pejatović’’ osnovana je 1901.godine. Ove godine obilježava 119. godina svog rada. Sve vrijeme ona je bila jedna od najboljih škola u Crnoj Gori, a i na širem prostoru. Duga i uspješna tradicija doprinijela je njenom visokom ugledu, ne samo kao prosvjetne, već i kao kulturne institucije. U tom kontekstu, ostvareni visoki standardi u dosadašnjem radu predstavljaju jednu od specifičnosti naše škole i dobra su osnova za uspješnu implementaciju ovog koncepta kojim će se unaprediti rad ustanove kao cjeline, a time i nivo postignuća njenih profesora i učenika.

U školskoj 2020-2021.godini Gimnaziju će pohađati 336 učenika, raspoređenih u 16 odjeljenja.Nastava se izvodi po programu opšte gimnazije i stručno je zastupljena u potpunosti. Angažovana su 32 profesora. Obrazovno – vaspitni proces obuhvata nastavu obaveznih predmeta i obaveznih izbornih predmeta. Osim toga, u školi se organizuju brojne sekcije koje, kroz obavezne izborne sadržaje, pružaju učenicima široke mogućnosti za unapređenje ličnih sposobnosti, izražavanje različitih interesovanja i sklonosti. Kroz vannastavne aktivnosti učenici se međusobno povezuju, dobijaju priliku da primjene stečena znanja i funkcionalizuju ih. U prethodnoj školskoj godini u školi su formirani timovi za organizaciju različitih aktivnosti. Oni se sastoje od profesora koji predaju različite predmete, a imaju slična interesovanja i sklonosti. Dakle, oni su bazirani na praincipu multidisciplinarnosti, usmjereni na međupredmetnu saradnju što predstavlja dobru osnovu za razvoj ključnih kompetencija i pripremu učenika za cjeloživotno učenje i stvarni život.

Kroz nastavne i vannastavne aktivnosti Škola ostvaruje blisku komunikaciju sa udruženjima, organizacijama i ustanovama na lokalnom i nacionalnom nivou koja učenicima pruža dodatnu mogućnost da se uključe u stvarni život i osvijeste trenutne društvene prilike, a istovremeno i svoje ambicije i perspektive kako bi mogli postati ne samo akteri, već i kreatori budućnosti.

Posebnu pažnju poklanjamo darovitim i talentovanim učenicima koji učestvuju na različitim takmičenjima i konkursima. Indikatori njihovog učešća su brojne nagrade i priznanja za osvojena prestižna mjesta.

Škola je prepoznata kao obrazovno-vaspitna institucija u kojoj se školuju ‘’najbolji od najboljih’’, a koji će biti oslonac i pokretač budućeg razvoja.

**AKCIONI PLAN ZA IMPLEMENTACIJU KLJUČNIH KOMPETENCIJA U 2020/21. ŠK. GODINI**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| **1. Diseminacija projekta** | Povećanje vidljivosti projekta;Praćenje organizacije koja ga sprovodi, odnosno škola učesnika(gimnazije);Promocija primjera dobre prakse;Stvaranje nove perspektive učenja;Stvaranje novih partnerstava. | Tim PRNŠ;Stručni aktiviPredmetni profesori;Stručna služba (pedagog). |  Oktobar – novembar | Crnogorski okvirni program ključnih kompetencija;Dostupni materijali na internetu;Kreirana PP prezentacija,brošura;Izrada loga-kreiranje vizuelnog rješenja jedinstvenog za projekat. | Dnevnik diseminacije (bilježiti program i zanimljive spoznaje događaja i tok trajanja);Objave u medijima i društvenim mrežama;Utisci učesnika(na početku i kraju predstavljanja);Broj učesnika |
| **2. Detekcija, prikupljanje i diseminacija primjera dobre prakse iz nastave, vannastavnih aktivnosti za sticanje KK** | Promocija projekta;Promocija škole, definisanje kriterijuma za odabir primjera dobre prakse;Unapređenje kvaliteta nastave. | PRNŠ;Timovi u školi;Stručni timovi;Zaposleni nastavnici. | U kontinuitetu tokom školske godine | Idividualni planovi, planovi aktiva; Pripreme za čas;Program vannastavnih aktivnosti. | Broj časova predmetne i međupredmetnenastave u kojima su sprovedene aktivnostii i implementacije KK;Broj nasatvnika i učenika obuhvaćenih aktivnostima;Zbirka priprema i programa u kojima se nalaze primjeri dobre prakse. |
| **3. Snimanje i prikazivanje filma o Gimnaziji u okviru programa obilježavanja Dana škole (18.novembar)** | Unapređenje ključnih kompetencija;Ostvarenje interdisciplinarnosti | Profesori informatike, CSBH, stranih jezika | Novembar | Video materijal, fotografije;Izvještaj o postignućima i realizovnim aktivnostima u prethodnoj skolskoj godini | Broj učesnika projekta,publika, gosti, lokalna televizija, portal, sajt i društvene mreže, broj pregleda |
| **4. Debata na temu: Dobre i loše strane primjene digitalne tehnologije**  | Međupredmetna i timska saradnja;Razvoj i unapređenje kritičkog mišljenja;Istraživački postupak;„Učiti kako učiti“ | Profesori sociologije i filozofije | Februar | Dostupna literature na datu temu, štoperica, propratni materijal, pravilnik o organizaciji debate | Broj prijavljenih učenika za debatu, broj profesora uključenih u aktivnost, analiza i predstavljanje rezultata takmičenja |
| **5. Raspored međupredmetnog posjećivanja nastavnika na redovnoj nastavi i vannastavnim aktivnostima uz samoevaluaciju, evaluaciju i analizu postignuća vezanih za implementaciju KK**  | Posmatranje toka aktivnosti;Sticanje i razmjena iskustva;Kritičko sagledavanje planova i realizovanih aktivnosti;Upoređivanje rezultata. | DirektoricaPedagoškinjaKoordinator PRNŠ;Nastavnici | Mart-april | Plan hospitovanja;Plan PRNŠ;Individualni planovi (scenario časa);Dnevnik hospitovanja | Broj hospitovanih časova;Broj nastavnika obuhvaćenih hospitacijom;Evaluacioni list  |
| **6. Obilježavanje „Dana otvorenih vrata“** | Upoznavanje sa organizacijom obrazovno-vaspitnog rada u školi;Razvoj odgovornog i konstruktivnog stava prema ulozi i značaju škole;Preuzimanje lične odgovornosti;Uticaj na vrijednosni sistem;Razvoj sposobnosti i otpornosti da se nosi sa sopstvenom odgovornošću i stresom | Direktorica PedgoškinjaNastavniciUčenički parlamentZaposleni | mart | Plan aktivnosti;individualni scenario časaŠkolski rasporedPrethodna iskustva | Broj učesnika;Broj realizovanih časova;Intervju sa učenicima, nova iskustva |
| **7.** **Sađenje ‘’maturskog** **drveta’’**  | Procjenjivanje uloge, značaja i uticaja pojedinca , škole, kulture i različitih organizacija na lokalnom i širem nivou: Prosuđivanje o značaju odgovornog odnosa prema ekološkim problemima savremenog društva kroz promociju principa održivog razvoja: Javno zagovaranje pozitivne promjene u školi i zajednici | DirektoricaOdjeljenske starješine IV razreda, Učenički parlament | Maj- jun 2021.godine | Dogovor sa nadležnim sekretarijatom Opštine Pljevlja, Prostor; Stablo, potrebni alat i prethodno iskustvo | Posađeno drvo u parku ‘’Vodice’’, broj učesnika u akciji, promocija aktivnosti u medijima |
| **8.Učešće na sajmu ženskog preduzetništva** | Pretvaranje ideje iz realnog života u akciju, kreativno i inovativno djelanje uz predviđanje rezultata i posljedica; Izrada plana na osnovu SWOT analize uz samostalno i timsko učešće ;Afirmisanje pristupa u kome se stvaraju vrijednosti zasnovanje na etičkim principima jednakosti,Rješavanje konflikata i suočavanje sa konkurencijom na pozitivan način, Sastavljanje jednostavnog finansijskog plana i izvještaja | Učenici –članovi preduzetni-čkog tima i članovi izbornih grupa na predmetu Preduzetni-štvo, profesori, uprava škole | Mart 2021.g. | Materijal obezbjeđen od strane uprave škole, prostor i izlagački štand, Prethodno iskustvo | Predmeti izrađeni i izloženi na sajamskom štandu, zajednička zarada ostvarena prodajom, jednostavni finansijski izvještaj  |